
DĖL ĮSTATYMŲ PROJEKTŲ DERINIMO	



Lietuvos Respublikos kultūros ministerija parengė ir teikia pakartotinai derinti Lietuvos Respublikos meno kūrėjo ir meno kūrėjų organizacijų statuso įstatymo Nr. I-1494 pakeitimo įstatymo projektą, Lietuvos Respublikos sveikatos draudimo įstatymo Nr. I-1343 17 straipsnio pakeitimo įstatymo projektą ir Lietuvos Respublikos valstybinio socialinio draudimo įstatymo Nr. I-1336 6, 10 ir 12 straipsnių pakeitimo įstatymo projektą (toliau – Įstatymų projektai).
Šių įstatymų projektai parengti vadovaujantis Lietuvos Respublikos kultūros ministerijos centralizuoto vidaus audito skyriaus 2018 m. lapkričio 28 d. vidaus ataskaitoje Nr. VA-6 „Rizikų, susijusių su meno kūrėjo statuso suteikimu (netekimu) bei meno kūrėjų socialinės apsaugos programos administravimu, valdymo vertinimu“ pateiktomis rekomendacijomis, ir, dėl pasikeitusios Lietuvos Respublikos Vyriausybės strateginio planavimo metodikos, atsiradusios būtinybės Meno kūrėjų socialinės apsaugos programos nuostatus (patvirtinti Lietuvos Respublikos Vyriausybės 2011 m. kovo 16 d. nutarimu Nr. 316 „Dėl Meno kūrėjų socialinės apsaugos programos“) perkelti į kultūros ministro, socialinės apsaugos ir darbo ministro ir sveikatos apsaugos ministro nustatytą tvarką.
Įstatymų projektais siekiama išsamiau reglamentuoti meno kūrėjo statuso ir meno kūrėjų organizacijos statuso gavimo pagrindus ir tvarką, tikslinti meno kūrėjų organizacijos statuso suteikimo asociacijai pagrindus, suvienodinti meno kūrėjo statuso suteikimo sąlygas, įtvirtinti galimybes gauti meno kūrėjo statusą ir pretenduoti į galiojančias meno kūrėjams suteikiamas papildomas socialines garantijas Lietuvos Respublikos piliečiui arba teisėtai Lietuvos Respublikoje nuolat gyvenančiam Europos Sąjungos valstybės ar kitos šalies meno kūrėjui.
Kultūros ministerija 2021 m. balandžio 21 d., 2021 m. gegužės 4 d., 2021 m. gegužės 11 d., gegužės 18 d. nuotoliniu būdu surengė diskusijų ciklą su kultūros bendruomene ir atsižvelgė į Įstatymų projektams pateiktas pastabas ir pasiūlymus.
Teisės aktų projektai atitinka Aštuonioliktosios Lietuvos Respublikos Vyriausybės programos, kuriai pritarta Lietuvos Respublikos Seimo 2020 m. gruodžio 11 d. nutarimu Nr. XIV-72 „Dėl Aštuonioliktosios Lietuvos Respublikos Vyriausybės programos“ 74.1 papunkčiui.
Neigiamų pasekmių nenumatoma. Įstatymo projektams įgyvendinti papildomų valstybės biudžeto lėšų nereikės.
Įstatymo projektas neprieštarauja Europos Sąjungos teisei, nėra perkeliami ir (ar) įgyvendinami Europos Sąjungos teisės aktai.
Įstatymo projektai nenotifikuotini Europos Komisijai pagal Lietuvos Respublikos Vyriausybės 1999 m. gegužės 20 d. nutarimo Nr. 617 „Dėl Informacijos apie techninius reglamentus ir atitikties įvertinimo procedūras taisyklių patvirtinimo“ reikalavimus. “ reikalavimus.
Vadovaujantis Lietuvos Respublikos teisėkūros pagrindų įstatymo 15 straipsnio 1 dalimi ir Numatomo teisinio reguliavimo poveikio vertinimo metodikos, patvirtintos Vyriausybės 2003 m. vasario 26 d. nutarimu Nr. 276 „Dėl Numatomo teisinio reguliavimo poveikio vertinimo metodikos patvirtinimo“, 4 punktu, Nutarimo projekto numatomo teisinio reguliavimo poveikio vertinimas neatliekamas.	 
Dėl Įstatymų projektų konsultuojamasi su suinteresuotomis visuomenės grupėmis, paskelbus Įstatymo projektus Lietuvos Respublikos Seimo kanceliarijos teisės aktų informacinėje sistemoje. 
Teisės aktų projektai parengti laikantis Lietuvos Respublikos valstybinės kalbos, Lietuvos Respublikos teisėkūros pagrindų įstatymo reikalavimų ir atitinka bendrinės lietuvių kalbos normas.
Meno kūrėjo ir meno kūrėjų organizacijų statuso įstatymo projekto lyginamasis variantas nerengiamas, nes Įstatymo projektas dėstomas nauja redakcija. 
Įstatymų projektus parengė Lietuvos Respublikos kultūros ministerijos Profesionaliosios kūrybos ir tarptautiškumo politikos grupės (vadovė Janina Krušinskaitė (tel. 8 608 45515, el. p. janina.krusinskaite@lrkm.lt) vyriausioji specialistė Jolanta Meiduvienė (tel. 8 608 45492, el. p. jolanta.meiduviene@lrkm.lt). 
PRIDEDAMA: 
. Lietuvos Respublikos meno kūrėjo ir meno kūrėjų organizacijų statuso įstatymo pakeitimo įstatymo projektas, 6 lapai.
. Lietuvos Respublikos sveikatos draudimo įstatymo Nr. I-1343 17 straipsnio pakeitimo įstatymo projektas, 1 lapas.
. Lietuvos Respublikos sveikatos draudimo įstatymo Nr. I-1343 17 straipsnio pakeitimo įstatymo projekto lyginamais variantas, 1 lapas.
. Lietuvos Respublikos valstybinio socialinio draudimo įstatymo Nr. I-1336 6, 10 ir 12 straipsnių pakeitimo įstatymo projektas, 2 lapai
. Lietuvos Respublikos valstybinio socialinio draudimo įstatymo Nr. I-1336 6, 10 ir 12 straipsnių pakeitimo įstatymo projekto lyginamasis variantas, 2 lapai.
. Aiškinamasis raštas Dėl Lietuvos Respublikos meno kūrėjo ir meno kūrėjų organizacijų statuso įstatymo pakeitimo įstatymo, Lietuvos Respublikos sveikatos draudimo įstatymo Nr. I-1343 17 straipsnio pakeitimo įstatymo ir Lietuvos Respublikos valstybinio socialinio draudimo įstatymo Nr. I-1336 6, 10 ir 12 straipsnių pakeitimo įstatymo projektų, 5 lapai. 
. Lietuvos Respublikos Vyriausybės nutarimo dėl Lietuvos Respublikos meno kūrėjo ir meno kūrėjų organizacijų statuso įstatymo pakeitimo įstatymo, Lietuvos Respublikos sveikatos draudimo įstatymo Nr. I-1343 17 straipsnio pakeitimo įstatymo, Lietuvos Respublikos valstybinio socialinio draudimo įstatymo Nr. I-1336 6, 10 ir 12 straipsnių pakeitimo įstatymo projektų pateikimo Lietuvos Respublikos Seimui, 1 lapas.
. Teisės aktų projektų antikorupcinio vertinimo pažymos, 16 lapų.





Kultūros ministras		Simonas Kairys

.	Lietuvos Respublikos finansų ministerijai
.	Lietuvos Respublikos socialinės apsaugos ir darbo ministerijai
.	Lietuvos Respublikos sveikatos apsaugos ministerijai
.	Lietuvos Respublikos teisingumo ministerijai
.	Valstybinės duomenų apsaugos inspekcijai
.	Lietuvos meno kūrėjų asociacijai
.	Asociacijai LATGA
.	Lietuvos gretutinių teisių asociacijai
.	Lietuvos kraštovaizdžio architektų sąjungai
.	Šiuolaikinio šokio asociacijai
.	Lietuvos tarpdisciplininio meno kūrėjų sąjungai
.	Vilniaus krašto tautodailininkų - meno kūrėjų bendrijai
.	Scenos meno kritikų asociacijai
.	Lietuvos chorų sąjungai

